

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  |
| **ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ** |  |
| **ΣΧΟΛΗ ΕΠΙΣΤΗΜΩΝ ΥΓΕΙΑΣ****ΤΜΗΜΑ ΕΠΙΣΤΗΜΗΣ ΔΙΑΤΡΟΦΗΣ ΚΑΙ ΔΙΑΙΤΟΛΟΓΙΑΣ** |   |

**ΑΝΑΚΟΙΝΩΣΗ**

Ενημερώνουμε ότι **κατά την επαναληπτική εξεταστική περιόδου Σεπτεμβρίου 2024-2025, οι παρουσιάσεις της Πτυχιακής Εργασίας Ι & ΙΙ** θα πραγματοποιηθούν **δια ζώσης** **σε ανοικτή δημόσια διαδικασία** από τους φοιτητές/τις φοιτήτριες ως εξής:

**Για τους επί πτυχίω φοιτητές (9ο εξάμηνο και άνω) και για τους φοιτητές 8ου εξαμήνου > ΠΤΥΧΙΑΚΗ Ι & ΙΙ  την Τετάρτη 24 Σεπτεμβρίου 2025 & Πέμπτη 25 Σεπτεμβρίου 2025.**

**Οι παρουσιάσεις θα πραγματοποιηθούν στην αίθουσα Δ.0.08 (ισόγειο νέου κτιρίου) σύμφωνα με το αναρτημένο πρόγραμμα.**

Απαραίτητες προϋποθέσεις για την εξέταση των πτυχιακών εργασιών είναι:

***Για την ΠΤΥΧΙΑΚΗ Ι***

α) να κατατεθεί γραπτώς το πρωτόκολλο συγγραφής της πτυχιακής εργασίας στον επιβλέποντα/στην επιβλέπουσα, έγκαιρα και οπωσδήποτε προ της ημερομηνίας εξέτασης

β) η παρουσίαση του πρωτοκόλλου συγγραφής θα γίνει ενώπιον της επιτροπής αξιολόγησης **αυστηρά** **μέσα σε πέντε (5) λεπτά για κάθε ατομική εργασία και τέσσερα (4) λεπτά ανά άτομο όταν η εργασία είναι κοινή**. Σε περίπτωση υπέρβασης του χρόνου των πέντε (5) και τεσσάρων (4) λεπτών αντίστοιχα θα υπάρχει αρνητική βαθμολογία. Μετά την παρουσίαση κάθε εργασίας θα διατεθεί χρόνος δύο (2) λεπτών για υποβολή ερωτήσεων.

Τα (α) και (β) θα βαθμολογηθούν με συντελεστή βαρύτητας 50% το καθένα.

***Για την ΠΤΥΧΙΑΚΗ ΙΙ***

α) Να έχουν ανεβάσει την εργασία τους εγκαίρως στο eclass > Πτυχιακές Εργασίες>Εργασίες **ώστε ο επιβλέπων/η επιβλέπουσα να διενεργήσει τον έλεγχο λογοκλοπής στο TURNITIN και να ενημερώσει τον φοιτητή/την φοιτήτρια.** Η εργασία συστήνεται να επισυναφθεί **σε pdf και σε word** σε περίπτωση συστάσεων για διορθώσεις.

Εφόσον ο βαθμός λογοκλοπής είναι έως 20%, οι φοιτητές/τριες αποστέλλουν την Πτυχιακή Εργασία τους, **με επίσημο email**, στα μέλη της Τριμελούς Εξεταστικής Επιτροπής, **το λιγότερο έως 3 μέρες πριν την ημερομηνία παρουσιάσεων**.

**Εφόσον ο βαθμός λογοκλοπής είναι >20%**, ζητούνται διορθώσεις και διενεργείται εκ νέου έλεγχος λογοκλοπής από τον ίδιο τον επιβλέποντα/την επιβλέπουσα.

Το πιστοποιητικό ελέγχου κειμενικής ταύτισης Turnitin και στις δύο περιπτώσεις εκδίδεται από τον επιβλέποντα/την επιβλέπουσα και κατατίθεται στη Γραμματεία μαζί με την βαθμολογία της εξέτασης.

β) **Η διάρκεια παρουσίασης κάθε εργασίας είναι αυστηρά 13 λεπτά συν 2 λεπτά για**

**ερωτήσεις. Σε περίπτωση ανάθεσης πτυχιακής σε ομάδα φοιτητών/τριών, όλα τα μέλη της ομάδας οφείλουν να παρουσιάσουν**.

Οι παρουσιάσεις της Πτυχιακής Εργασίας Ι & ΙΙ θα διεξαχθούν με δυνατότητα χρήσης powerpoint ενώ καλό είναι να παρίστανται και φοιτητές/φοιτήτριες όλων των ετών φοίτησης.

Στην περίπτωση της ΠΤΥΧΙΑΚΗΣ ΙΙ, καλούνται οι φοιτητές/φοιτήτριες **μετά την εξέταση -και εφόσον γίνουν τυχόν διορθώσεις-** να αποστείλουν αρχικά την τελική εργασία τους ηλεκτρονικά σε αρχείο pdf στο email της Γραμματείας και στη συνέχεια να καταθέσουν 1 εκτυπωμένο και βιβλιοδετημένο αντίτυπο και 2 CD με την εργασία σε pdf. Σε περίπτωση κοινής εργασίας πρέπει να κατατεθεί 1 εκτυπωμένο και βιβλιοδετημένο αντίτυπο και 3 CD με την εργασία σε pdf.

Για οποιαδήποτε περαιτέρω πληροφορία, παρακαλούμε όπως απευθύνεστε στον επιβλέποντά/στην επιβλέπουσά σας.

 Καλαμάτα, 2/9/2025

Εκ της Γραμματείας του Τμήματος